দরি
দরি (এছাড়াও ধুরি, ডুরি, দুরি বা ধারি) হল একটি হাতে বোনা মেঝেয় পাতার কম্বল বা পাতলা গালিচার জন্য ভারতীয় শব্দ, যেটি গৃহসজ্জার আসবাবপত্রের একটি সামগ্রী। দরির একাধিক জনপ্রিয় নিদর্শন আছে, তার মধ্যে একটি হল বহু রঙের ডোরাকাটা নকশা। দরি বুনন গ্রামীণ ভারতের একটি বড় শিল্প ছিল। দক্ষিণ এশিয়ায় চিরাচরিত উপায়ে মেঝে ঢাকার জন্য দরি ব্যবহার করা হয়। দরির ধারণাটি কম্বল বা গালিচা থেকে কিছুটা আলাদা, কারণ এগুলি কেবলমাত্র মেঝেয় আচ্ছাদনের জন্যই নয়, বিছানাপত্রে বা জিনিসপত্র গাঁটরিবন্দী করার জন্যও ব্যবহৃত হয়। তবে যেহেতু দরিগুলি কম্বল বা গালিচা হিসাবে একই উদ্দেশ্যে কাজ করে, তাই তাদের এক হিসাবেও বর্ণনা করা যেতে পারে।